Jakobstad
<s>Jakobstad (finski: Pietarsaari) je grad i općina na zapadu Finske od 19,577 stanovnika, u Regiji Ostrobotnija.</s>

<s>Geografske karakteristike</s>

<s>Jakobstad leži u Botničkom zaljevu, udaljen stotinjak km sjeveroistočno od administrativnog centra regije - Vaase i oko 467 km od Helsinkija.</s>

<s>Gotovo polovica stanovnika grada govori švedski.</s>

<s>Historija</s>

<s>Historija Jakobstada počela je 19. juna 1652. kad je švedska kraljica Kristina odobrila svom grofu Jakobu De la Gardiji pravo da osnuje grad u tadašnjoj parohiji Pedersöre.</s><s>Kako je grof ubrzo nakon tog umro, njegova udovica grofica Ebba Brahe, obnovila je prava 27. oktobra 1652.</s><s>Kraljica ne samo što je dodjelila povelju o statusu grada, već je naredila da se izradi plan, podigne vijećnica i carinarnica i odlučila da se ima zvati - Jakobstad (po grofu).</s><s>Finci međutim i dalje zovu grad 
Pietarsaari po imenu stare parohije (Pedersöre), iako se gradski grb bazira na grbu De la Gardie.</s>

<s>Jakobstad je osnovan zbog eksploatacije velikih četinarskih šuma, pa je već od samog početka bio grad brojnih pilana i luka za izvoz katrana, smole i drvene građe.</s>

<s>U Jakobstadu je radilo i  brodogradilište koje je bilo neobično značajno za razvoj finskog brodarstva.</s><s>U njemu je izgrađena fregata Concordia, prvi finski brod koji je od 1782. do 1785. doplovio do Indije i natrag, tu je 1838 izgrađen brik Ann Charlotte koji je oplovio čitav Baltik i bark Hercules, koji je između 1844. - 48. oplovio svijet.</s>

<s>Od kraja 19. vijeka, grad se ubrzano industrijalizirao, pa je tokom 20. vijeka postao poznat po proizvodnji celuloze i plastike.</s>

<s>Privreda i obrazovanje</s>

<s>Jakobstad je danas centar regije u kojoj živi 50.000 ljudi, pa je i veliki obrazovni centar, u njemu je svoje školovanje obavio i veliki nacionalni pjesnik Johan Ludvig Runeberg.</s>

<s>Jakobstad je i snažni centar prehrambene i drvne industrije u kom se još uvijek najviše proizvodi celuloza.</s><s>Pored toga ima i pogona koji proizvode predmete od metala i brodogradilište.</s><s>U gradu djeluje i kompanija Oy Concordia Ab, koja se bavi kordinacijom ekonomskih aktivnosti regije.</s>

<s>Općine prijatelji</s>

<s>, Asker
 , Birkerød
 , Bünde
 , Općina Eslöv
 , Garðabær
 , Jamestown
 , Jūrmala
 , Općina Söderhamn</s>

<s>Izvori</s>

<s>Vanjske veze</s>

<s>Službene stranice Općine Jakobstad 
Gradovi u Finskoj
Općine u Finskoj</s>

